Načelnik općine Tompojevci Tomislav Panenić, koji na nedjeljnim parlamentarnim izborima u 5. Izbornoj jedinici izabran i u Sabor kao predstavnik Mosta, reagirao je na izjavu predsjednika HDZ-a Požeško-slavonske županije Franje Lucića. Naime, Lucić je komentirajući izborne rezultate Mosta zapitao građane Požeško-slavonske županije gdje im je bila pamet.

Panenić je na svome Facebook profilu objavio status u kojem stoji kako je Lucić pokazao pravo lice lokalnog šerifa koji prijeti građanima zbog neposluha te ovakvu njegovu izjavu nazvao dnom dna političke kulture prema građanima Hrvatske.

– Na dan izbora, praznik demokracije, građani podupiru ili kažnjavaju rad odnosno nerad svojih političara. Na ovim izborima birači su upozorili gospodina Lucića i njegove stranačke kolege da je svima dosta položaja Požeško-slavonske županije među najnerazvijenijim županijama u Hrvatskoj. Ukazali su na pozitivne primjere ljudi iz Mosta, koji su u kratkom vremenu pokrenuli promjene u svojim zajednicama, te da to trebaju slijediti i druge stranke pa tako i HDZ. Na vama je, gospodine Lucić, da prepoznate ove signale te da pokrenete promjene. Kao prvu promjenu, Most i narod koji prozivate predlažu da podnesete ostavku na sve političke dužnosti pa i na novi mandat u Saboru, tako da novi ljudi u HDZ-u, u suradnji s Mostom, mogu početi raditi za dobrobit vaše županije Ovim putem pozivam sve razine organizacije HDZ-a da se ograde od Lucićevih neprimjerenih izjava jer ja kao izabrani saborski zastupnik birača kojima je on nanio uvrjedu ne vidim mogućnost suradnje s organizacijom koja štiti ovoga čovjeka – stoji u statusu Panenića.

Da ne bi bilo greške da iza ovoga ne stojim osobno - dno dna političke kulture prema građanima Hrvatske. Ne ponovilo... Posted by Tomislav Panenić - načelnik Općine Tompojevci on 11. studeni 2015

>> Prgomet potvrdio: Sastao sam se s Milanovićem, ja ne bježim od razgovora

>> SDP Mostu ponudio mjesto predsjednika Sabora i nekoliko ministarstava